ایران, ارمنستان نینگ قاره باغ نی اشغال ایتگن لیگی سببلی باشله گن اوروش لر ده اوز چیگره لری بوییچه ارمنستان بیلن آذربایجان نی آگاهلنتیردی.
ایران تشقی ایشلر وزیرلیگی نینگ سوزچیسی سعید خطیب زاده, آذربایجان بیلن ارمنستان اورته سیده تاغ لیک قاره باغ ده دوام ایتیاتگن اوروش لر جریانیده ایران توپراق لری گه اصابت ایتگن راکت و هاوان لر بیلن علاقه لی بیانات بیردی.
آذربایجان نینگ ارضی تمامیتی گه حرمت کورسه تیلیشی, عادی اهالی گه قره ته هجوم اویوشتیریلمس لیگی و جدی مذاکره لرنینگ باشلشی کیره ک ایکن لیگی نی بیلدیرگن خطیب زاده, ینه بیر بار ایران نینگ اوشبو خصوصده همکارلیککه تیار ایکن لیگی نی معلوم قیلدی.
ایران توپراق لری گه اصابت ایتگن هاوان و راکت لر خصوصیده ایسه خطیب زاده, "اولکه میز نینگ چیگره منطقه لریده گی وضعیت نی کوزه تماقده میز.  اوروشیاتگن تامان لرنینگ توپراق لری میز ده سبب بوله دیگن هیچ قنده ی بیر حادثه نی قبول ایتیشی میز ممکن ایمس.  برچه تامان لرنی اوشبو خصوصده حساسیت کورسه تیش بوییچه آگاهلنتیره میز" دییه قید ایتدی.
حادثه پایتخت تاشکینت ده یوزبیرگن
